Solus Christus 1 Tim 2:5 & Rom 1:16

Spreekwoord lui: **Alle paaie lei na Rome**

Wanneer dit van die geloof gesê word beteken dit:

Alle godsdienste is gelyk.
Alle gelowe, Christendom, Boeddhisme, Hindoeïsme, Islam
sal eendag in die hemel op eindig.

Maak dus nie saak aan watter godsdiens jy behoort,
of wie jy aanbid nie – Jy is op pad!

Dit **is doodgewoon nie waar nie**.

Lees 1 Tim 2:1-7

**Agtergrond:**

1&2 Timoteus en die brief aan Titus is nie aan gemeentes gerig nie
maar aan persone nl. Pastors van die gemeentes.

Die gedeelte wat ons saamgelees het,
handel oor **die versoening tussen God en mens.**

**Waar kom die stukkende verhouding** tussen God en die mens vandaan?

* God het die mens in ‘n noue verhouding met Hom geskape
* Mens wou slimmer as God wees
* Verhouding word verbreek

Mens

God

* Mens glo hy kan op sy eie reg kom
* Vyandskap ontstaan

**Die realiteit wys egter** – die mens het dit verloor.
Die stukkendheid van die wêreld skreeu verwytend na die mens…

**Groot vraag:**

Hoe kan die mens weer met God versoen word?

**Luther het in erge vrees** voor God gelewe.
Hy het (volgens oorlewering) letterlik van vrees gebewe
wanneer hy voor God verskyn het.

Hy het **geglo dat God bitterlik onregverdig is**om van ons te verwag, om reg te lewe
want ons ‘n as slawe van die sonde gebore.

**God verwag dat ons aan die eise** van die wet te voldoen
en ons kan dit doodgewoon nie doen nie.
**Jesus het dit nog moeiliker gemaak** in die Nuwe Testament
deurdat ons gesindhede en diepste motiewe opreg moet wees.

**God eis**: Wees heilig want Ek is heilig…

Die arme **Luther het homself byna dood gewerk**.
Hy het geglo, as daar iemand is wat homself die hemel in kan werk,
dan is dit hy, Luther.

Hy het **vir dae aaneen gevas,**
waartydens hy net gebid en goeie werke “probeer doen” het.
Sy gesondheid het erg daaronder gely.

Sy geestelike **mentor het later by hom gesmeek**
om op te hou om iets uit te dink wat hy as sonde kon bely.

**Later het hy uitgekreet:**

 “Waar kan ek ‘n genadige God kry?”

Tot op ‘n dag wat **Luther die Romeine boek gelees** het
en gehoor het:

*Die evangelie is ‘n krag van God tot redding vir elkeen wat glo,
in die eerste plek die Jood maar ook die nie-Jood*.

*God spreek mense vry, enkel en alleen omdat hulle glo* (Rom 1:16-17)

**Hy skryf**:

“Toe het die hemele bo hom oop gegaan.
Dit het gevoel of ek weergebore is.
Ek het skielik besef:

Geregtigheid is nie iets wat ek kan verwerf, verkry of voor werk nie, maar dit is ‘n onverdiende geskenk, vry, verniet, slegs deur geloof.” (Luther soos aangehaal deur Malan, D).

Hierdie geskenk is nie 50/50 nie.
Dat God 50% en jy 50% doen nie.
NIe eers God 99% en jy 1% nie.

**Jy kan nie eers ‘n vinger verroer** om jouself van jou sonde te bevry nie.

Dit **is** die **vreugdevolle ruil** waaroor Luther so graag gepraat het.

**Jesus Christus word sondaar gemaak.**Die sondaar van alle tye.
Hy hang ook tussen sondaars

**Daar het Hy alles wat jy mens bied** nl. Jou sonde
(hoe bitter, donker, verskriklik dit ook al mag wees)
op Sy skouers gelaai word.

**En dit wat Jesus bied**, naamlik versoening met God
(liefde, vrede, genade, vreugde, krag, oorwinning) word joune.

Dié vreemde ruiltransaksie **het daar op Golgota plaasgevind**.

Nagmaal herinner jou daaraan.
Nagmaal nooi jou uit
Nagmaal simboliseer dié ruiltransaksie…

**Nagmaal wys op die enigste Middelaar**
wat nie iets van hom gegee het nie…
Hy het homself gegee!

Die **losprys was niks minde**r as dit nie…

Meer as dit kan nie gegee word nie.

Daardeur het **Jesus Christus brug geslaan**
wat die kloof tussen God en mens oorbrug.

Jesus is die brug.
Hy is die pad, die enigste pad na God.

Nie moeder Maria, Boeda, die apostel, jou beste werke of watter heilige ook al nie.

En jy**, jy wat glo, is nou ‘n vry mens**.
Nie meer ‘n slaaf nie,
maar kind van God (Rom 8:16).

**Luther praat hier van ‘n nuwe soort geregtigheid**.
wat beteken: Jy as vrygemaakte word nou medewerker in God se koninkryk.
Jy word die hand waarmee God mense aanraak en nuut maak.

Daarom **wat jy ook al doen, sien dit as koninkrykswerk**.
Of jy sakeman is, of kosmaak, boer of sport beoefen,
tegniese werk doen, of vaardig met jou hande is,
op die rekenaar of met gereedskap in die hand.

Doen dit soos vir die Here (1 Kor 10:31).

**Doen jou werk so** dat die mense om jou, God se liefde in jou
kan raaksien.
Dat **God se liefde** deur jou na die mense om jou vloei…
Dat hulle iets van sy optrede in jou ervaar.

**En as iemand navraag doen**

Vertel, verkondig, **Jesus Christus het jou met God versoen**.
Hy is die Middelaar, die Verlosser, die enigste Een,
wat God en mens met mekaar kan versoen.

**Hoe kry jy dit reg?**

Die Heilige Gees jou die krag gee.
Want dit is Hy wat jou in Christus laat sterf het
en in ‘n nuwe lewe opgewek het.

Kom ons vier hierdie vreemde, vreugdevolle ruiltransaksie met nagmaal.
Amen